หุ้นปิดเช้าลบ 2.98 จุด
ดัชนีภาคเช้าปิดที่ระดับ 790.21 จุด ลดลง 2.98 จุด หรือ 0.38 % แตะระดับสูงสุดที่ 797.10 จุด และระดับต่ำสุดที่ 786.51 จุด มูลค่าการซื้อขาย 11,957.98 ล้านบาท
25 มิ.ย. 2553

ดัชนีภาคเช้าปิดที่ระดับ 790.21 จุด ลดลง 2.98 จุด หรือ 0.38 % แตะระดับสูงสุดที่ 797.10 จุด และระดับต่ำสุดที่ 786.51 จุด มูลค่าการซื้อขาย 11,957.98 ล้านบาท
นักวิเคราะห์ บล.ฟิลลิป (ประเทศไทย) เปิดเผยว่า ตั้งแต่เปิดตลาดเช้ามาดัชนียังบวกได้เล็กน้อย แต่ท้ายสุดต้านแรงขายทำกำไรต่อไม่ไหว ซึ่งตลาดหุ้นไทยก็ปรับฐานในทิศทางเดียวกับตลาดเอเชีย ซึ่งปรับฐานตามตามตลาดดาวโจนส์ที่ลดลงไป 145 จุด เนื่องจากเศรษฐกิจโลกเริ่มส่งสัญญาณที่ไม่ดี เพราะวิตกเรื่องความอ่อนแอของภาคการบริโภค หลังบริษัทผู้ค้าปลีกเผยแนวโน้มที่น่าผิดหวัง และทางสหรัฐเองก็มีความกังวลเกี่ยวกับกฎหมายปฏิรูประบบการเงินในสหรัฐ ที่อาจจะเข้มงวดมากขึ้น ทำให้กำไรของกลุ่มแบงก์อาจจะออกมาไม่ดี ประกอบกับสัญญาณทางเทคนิคพลิกกลับเป็นแนวโน้มขาลงเช่นกัน แต่คาดว่าดัชนีหุ้นไทยวันนี้ยังอยู่ในทางลงต่อ แต่ก็คาดว่าจะดิ่งน้อยกว่าตลาดอื่น เนื่องจากดัชนีไทยปรับตัวลงแรงไปตั้งแต่วานนี้ 
กลยุทธ์การลงทุน ระยะสั้นเน้นทยอยขายช่วงดีดตัว หลังหลุดระดับจิตวิทยาที่ 800 ขณะที่ความกังวลเรื่องการฟื้นตัวของเศรษฐกิจสหรัฐเริ่มมีมากขึ้น เหลือพอร์ตลงทุนไว้เพียง 30% แนวต้าน  800-806 จุด และแนวรับ  784-777 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTTEP      มูลค่าการซื้อขาย 911,438 ล้านบาท ปิดที่ 145.00 บาท เพิ่มขึ้น 1.00 บาท ( +0.69%) BANPU      มูลค่าการซื้อขาย 719,534 ล้านบาท ปิดที่ 616.00 บาท ลดลง 8.00  บาท (-1.28%) PTT          มูลค่าการซื้อขาย 649,826 ล้านบาท  ปิดที่ 250.00 บาท ราคาไม่เปลี่ยนแปลง STA          มูลค่าการซื้อขาย 522,623 ล้านบาท ปิดที่ 88.00 บาท ลดลง 2.25 บาท ( -2.49%) BTS           มูลค่าการซื้อขาย 468,335 ล้านบาท ปิดที่  0.75 บาท ลดลง 0.02 บาท (-2.60%)